Ante Vitaić

Ante Vitaić (født 7. juni 1982 i Split) er en kroatisk fotballspiller som for øyeblikket spiller for RNK Split. Vitaić regnes som en offensiv, teknisk og kreativ midtbanespiller med spisskompetanse på overblikk og gjennombruddspasninger.

Han har tidligere spilt for klubbene Mosor Zrnovnica, HNK Hajduk Split og NK Osijek. Han er tvillingbror til Frane Vitaić, som også er fotballspiller og som prøvespilte for Aalesund sommeren 2008.

 Hamarkameratene 
Vitaic deltok på et treningsopphold hos Ham–Kam i midten av juli 2008, men måtte dra derfra etter én uke uten kontraktsforslag på grunn av at Hamarklubben var usikker på om han hadde de rette egenskapene.Hamar Arbeiderblad.no – Usikre på Vitaic av Stein-Erik Stormoen (publisert 24. juli 2008, besøkt 30. juli 2008) Klubben besluttet likevel å kontakte spillerens agent Axel Smeets (som er en tidligere Ham-Kam-spiller) etter én ukes tid for å forhandle om en kontrakt.Nettavisen.no – Kroat klar for HamKam (Publisert og besøkt 30. juli 2008) 

Vitaic gikk deretter på lån til Hamarkameratene ut sesongen 2008 fra den kroatiske klubben NK Osijek.HamKam.no – Vitaic på lån (Publisert og besøkt 30. juli 2008) og scoret sitt første mål for HamKam i 2–1-seieren over Strømsgodset den 31. august 2008. Han forlot klubben ved sesongslutt med totalt ti kamper og fire mål etter at Hamarkameratene hadde rykket ned fra Tippeligaen, men fikk likevel tilbud om fast kontrakt som han til slutt avslo. Han skrev isteden under på en tremåneders kontrakt med den kroatiske tredjedivisjonsklubben RNK Split, samtidig som Hamarkameratene signerte Olav Råstad som hans erstatter.Aftenbladet.no – Vitaic kan tenke seg HamKam til høsten (Av Roger Synstad – Publisert 26. mars 2009, besøkt 4. april 2009)

 Referanser 

 Eksterne lenker 

 HamKam.no – Vitaić spillerprofil hos Hamarkameratene
 NK Osijek.hr – Spillerprofilen til Ante Vitaić 

Kategori:Kroatiske fotballspillere
Kategori:Fotballspillere for HNK Hajduk Split
Kategori:Fotballspillere for NK Osijek
Kategori:Fotballspillere for HamKam
Kategori:Personer fra Split
Kategori:Kroatiske fotballspillere i Norge
Kategori:Fødsler i 1982